Source: http://tampere.cloudnc.fi/fi-FI/Toimielimet/Kaupunginhallitus/Kokous_1792018/Raitiotien_yleissuunnittelun_kaynnistami(61839)
Timestamp: 2019-03-26 14:18:25+00:00

Document:
Raitiotien yleissuunnittelun käynnistäminen Pirkkalan, Ylöjärven ja Kangasalan suunnissa | Tampere esityslistat ja pöytäkirjat
Kokous 17.9.2018
Raitiotien yleissuunnittelun käynnistäminen Pirkkalan, Ylöjärven ja Kangasalan suunnissa
Kaupunginhallitus, kokous 17.9.2018
§ 378 Raitiotien yleissuunnittelun käynnistäminen Pirkkalan, Ylöjärven ja Kangasalan suunnissa
TRE:6012/00.01.02/2018
Johtaja Mikko Nurminen, puh. 0408012665 ja projektijohtaja Ville-Mikael Tuominen, puh. 050 343 0700, etunimi.sukunimi@tampere.fi
Kaupungin lakimies Jouko Aarniko, puh. 040 514 4884, etunimi.sukunimi@tampere.fi
Keväällä 2018 valmistui esiselvitys Raitiotien tulevaisuuden suunnat Tampereen kaupunkiseudulla. Luonteeltaan esiselvitys oli nimensä mukaisesti hyvin alustava.
Pirkkalan, Kangasalan ja Ylöjärven kanssa on käyty alustavaa vuoropuhelua työn jatkamisesta yleissuunnitelmavaiheeseen. Sekä Tampereen maankäyttöratkaisut eri suunnissa että naapurikuntien maankäytölliset kysymykset edellyttävät ripeää etenemistä jatkosuunnittelussa. Olennaista on saada ratkottua raitiotien mahdollisten jatkolinjojen vaatimat varaukset tuleviin yleis- ja asemakaavoihin. Yleissuunnitelma ei tähtää välittömään raitiotien rakentamiseen. Tarkemmasta jatkosuunnittelusta ja rakentamisesta tehdään erilliset päätökset.
Tampereen raitiotien osan 1 ja 2 yleissuunnittelun hintaan perustuen on arvioitu seudullisen yleissuunnittelukokonaisuuden hintatasoksi n. 2 milj.euroa. Oletuksena on, että valtio avustaisi suunnittelua 30 prosentilla. Alustavasti on arvioitu, että kaupungin osuus koko seudun yleissuunnittelusta olisi yli 50 prosenttia. Tampereen kaupungin osuus yleissuunnittelun kustannuksista sisällytetään raitiotien kehitysohjelman budjettiin. Vuoden 2019 osalta kehitysohjelman budjetissa on varauduttu yleissuunnitelman käynnistämiseen. Käynnistettävien neuvotteluiden tavoitteena on yleissuunnittelun kilpailutus ja valtionavun hakeminen yleissuunnitteluun yhdessä osallistuvien kuntien kanssa.
Kaupunki käynnistää neuvottelut yhteisen raitiotien yleissuunnitelman laatimiseksi Kangasalan, Pirkkalan ja Ylöjärven kanssa.
Kaupunginhallitus myönsi läsnäolo- ja puheoikeuden johtaja Mikko Nurmiselle ja projektijohtaja Ville-Mikael Tuomiselle. He olivat asiantuntijoina läsnä kokouksessa tämän asian käsittelyn aikana.
Anna-Kaisa Heinämäki poistui kokouksesta.
Mikko Nurminen, Ville-Mikael Tuominen, Taru Hurme, Mika Periviita, Ari Vandell, Pekka Sirviö/Tampereen Raitiotie Oy, Asko Koskinen/Tampereen Raitiotie Oy, Juhani Pohjonen/Tampereen kaupunkiseutu, Tapani Touru/Tampereen kaupunkiseutu, Kangasalan kaupunki, Pirkkalan kunta, Ylöjärven kaupunki
Raitiotien seudullisen yleissuunnittelun tarve.pdf (pdf, 2743 kt)
Kuuntele Raitiotien seudullisen yleissuunnittelun tarve.pdf
§ 375 Kokouksen laillisuus ja päätösvaltaisuus
§ 376 Pöytäkirjan tarkastus
§ 377 Eron myöntäminen Sonja Harmaalalle vammaisneuvostosta ja uuden jäsenen valitseminen
§ 379 Kantakaupungin yleiskaavan 2040 osittainen voimaantulo
§ 380 Korvausvaatimus kiinteistölle tehdyistä maaperän kunnostuksen kustannuksista
§ 381 Valtuustoaloite jatkuvan kuntotutkimusohjelman laatimiseksi kunnan kiinteistöille - Lassi Kaleva ja Heikki Luoto
§ 382 Valtuustoaloite Hervannassa sijaitsevan Makkarajärvi-Viitastenperä alueen perustamiseksi luonnonsuojelualueeksi - Jaakko Mustakallio ym.
§ 383 Lautakuntien ja jaostojen ym. sekä viranhaltijoiden ym. päätösten otto-oikeus
§ 384 Tiedoksi merkittävät asiat

References: § 378

§ 375

§ 376

§ 377

§ 379

§ 380

§ 381

§ 382

§ 383

§ 384